Eksplisitt og implisitt kapitalkostnad

I eksempel 4.22 ble konklusjonen at dersom prosjektene D, B og C aksepteres, oppnås størst mulig samlet verdiskaping. Dette skjer fordi disse tre prosjektene gir høyest nåverdi pr. krone av den knappe kapitalen de beslaglegger. Prosjekt A, derimot, ble forkastet. Grunnen er at det både hadde lavest nåverdiindeks og et investeringsbeløp som ville medføre at de andre prosjektene ikke kunne gjennomføres.

Eksempel 4.21 viser at det forkastede prosjektet A har en internrente på 14,3 %. Vi justerer derfor opp diskonteringsrenten i nåverdiberegningen av alle prosjektene fra 7 % til 14,4 %. Denne kapitalkostnaden ligger altså like over internrenten til det prosjektet som ikke ble akseptert. Dermed får vi resultatene i tabell N.4.1.

Tabell N.4.1: Nåverdi (i millioner kroner) av de fire prosjektene fra tabell 4.7 ved en diskonteringsrente som reflekterer både eksplisitt og implisitt kapitalkostnad.

|  |  |
| --- | --- |
| Prosjekt | Nåverdi (14,4 %) |
| D |  14 |
| B |  17 |
| C |  18 |
| A | –1 |

Denne diskonteringsrenten på 14,4 % reflekterer både eksplisitt og implisitt kostnad ved bruk av kapital. Tabellen viser at hvis bedriften bruker denne kapitalkostnaden, blir ingen prosjekter med positiv nåverdi stoppet fordi det mangler kapital: Prosjekter med positiv nåverdi aksepteres (D, B og C ), mens de med negativ nåverdi forkastes (A).